CELEX: 32018D0749
Language: fi
Date: 2018-05-18 00:00:00
Title: Komission täytäntöönpanopäätös (EU) 2018/749, annettu 18 päivänä toukokuuta 2018, maatalouden raaka-aineiden viljelyn tyypilliset kasvihuonekaasupäästöt sisältävän Kroatian kertomuksen hyväksymisestä Euroopan parlamentin ja neuvoston direktiivin 2009/28/EY mukaisesti

22.5.2018   
            
            
               FI
            
            
               Euroopan unionin virallinen lehti
            
            
               L 125/12
            
         KOMISSION TÄYTÄNTÖÖNPANOPÄÄTÖS (EU) 2018/749,
   annettu 18 päivänä toukokuuta 2018,
   maatalouden raaka-aineiden viljelyn tyypilliset kasvihuonekaasupäästöt sisältävän Kroatian kertomuksen hyväksymisestä Euroopan parlamentin ja neuvoston direktiivin 2009/28/EY mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetun Euroopan parlamentin ja neuvoston direktiivin 2009/28/EY (1) ja erityisesti sen 19 artiklan 4 kohdan,
   sekä katsoo seuraavaa:
   
               (1)
            
            
               Kroatia toimitti 1 päivänä huhtikuuta 2016 kertomuksen, jossa esitetään rapsinsiementen viljelyn kasvihuonekaasupäästölaskelmien tulokset. Laskelmat on tehty NUTS 2 -alueelle ”Manner-Kroatia”, jossa rapsia viljellään.
            
         
               (2)
            
            
               Kroatian esittämän kertomuksen tarkastelun perusteella komissio katsoo, että kertomus täyttää seuraavat direktiivissä 2009/28/EY säädetyt edellytykset, joiden mukaan EU:n jäsenvaltion sallitaan käyttävän tyypillisiä arvoja, jotka perustuvat pienempään maantieteelliseen alueeseen kuin oletusarvojen laskemisessa on käytetty: kertomuksen tiedot koskevat maatalouden raaka-aineiden (rapsinsiementen) viljelystä peräisin olevia päästöjä; rapsinsiementen viljelystä peräisin olevien tyypillisten kasvihuonekaasupäästöjen voidaan olettaa olevan pienempiä tai samansuuruisia kuin oletetut päästöt, joita käytettiin vastaavien oletusarvojen laskemisessa, ja nämä tyypilliset kasvihuonekaasupäästöt on ilmoitettu komissiolle.
            
         
               (3)
            
            
               Tässä päätöksessä säädetyt toimenpiteet ovat biopolttoaineiden ja bionesteiden kestävyyttä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Komissio katsoo, että Kroatian 1 päivänä huhtikuuta 2016 hyväksymistä varten toimittama kertomus sisältää direktiivin 2009/28/EY 17 artiklan 2 kohdan soveltamiseksi tarkat tiedot niiden kasvihuonekaasupäästöjen mittaamiseksi, jotka liittyvät rapsinsiementen viljelyyn NUTS 2 -alueella ”Manner-Kroatia”. Kertomuksen tiedoista esitetään tiivistelmä liitteessä.
   2 artikla
   Tämä päätös on voimassa viisi vuotta. Jos kertomuksen sisältö tai olosuhteet, sellaisena kuin ne olivat komissiolle 1 päivänä huhtikuuta 2016 hyväksyntää varten toimitettuina, muuttuvat tavalla, joka saattaa vaikuttaa 1 artiklassa esitettyihin hyväksymisedellytyksiin, muutoksista on ilmoitettava komissiolle viipymättä. Komissio tarkastelee ilmoitettuja muutoksia arvioidakseen, sisältääkö kertomus edelleen tarkat tiedot.
   3 artikla
   Komissio voi kumota tämän päätöksen, jos on selvästi osoitettu, ettei kertomus enää sisällä tarkkoja tietoja niiden kasvihuonekaasupäästöjen mittaamiseksi, jotka liittyvät rapsinsiementen viljelyyn Kroatiassa.
   4 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 18 päivänä toukokuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 140, 5.6.2009, s. 16.
   
      LIITE
      Rapsinsiementen viljelystä Kroatiassa aiheutuvat kasvihuonekaasupäästöt:
      
                  Tuotanto-panokset
               
               
                  Kasvihuonekaasupäästöt
                  kg CO2
                     eq/ha
               
               
                  Kasvihuonekaasupäästöt
                  kg CO2
                     eq/t rapsinsiemeniä
                  
               
               
                  Kasvihuonekaasupäästöt
                  g CO2
                     eq/MJFAME
                  
               
            
                  Typpilannoite
               
               
                  245,7
               
               
                  87,75
               
               
                  3,702
               
            
                  P2O5-lannoite
               
               
                  25,28
               
               
                  9,028
               
               
                  0,381
               
            
                  K2O-lannoite
               
               
                  46,08
               
               
                  16,45
               
               
                  0,694
               
            
                  Siemenet
               
               
                  2,2
               
               
                  0,785
               
               
                  0,033
               
            
                  Kasvinsuojeluaineet
               
               
                  13,5
               
               
                  4,82
               
               
                  0,203
               
            
                  Dieselöljy
               
               
                  219,5
               
               
                  78,39
               
               
                  3,307
               
            
                  Pellon N2O-päästöt
               
               
                  787,4
               
               
                  281,21
               
               
                  11,86
               
            
                  YHTEENSÄ
               
               
                  1 339,66 
               
               
                  478,45
               
               
                  20,18